**З А П О В Е Д**

София, 2021

На основание чл. 9, ал. 5 и чл. 26, ал. 1 и 6 от Закона за управление на средствата от Европейските структурни и инвестиционни фондове (ЗУСЕСИФ), Заповед № РД 09-187/26.02.2021 г. на министъра на земеделието, храните и горите и одобрен доклад на директора на дирекция „Морско дело и рибарство“,

**Н А Р Е Ж Д А М:**

 1. Утвърждавам [Условия за кандидатстване (Приложение № 1 към настоящата заповед), Условия за изпълнение на одобрените проекти (Приложение № 2 към настоящата заповед) и приложенията към тях](http://www.eufunds.bg/images/eu_funds/PMDR/5.4.zip) по процедура чрез подбор на проекти BG14MFOP001- 4.075 „Защита на околната среда в рибарската територия, с цел запазване на тяхната привлекателност, обновяване и развитие на крайбрежните рибарски селища и съхранение и развитие на природното и културно наследство“ от Стратегията за Водено от общностите местно развитие (ВОМР) на Местна инициативна рибарска група (МИРГ) „Високи Западни Родопи: Батак - Девин - Доспат“.

 2. Утвърждавам обява за откриване на процедура чрез подбор на проекти BG14MFOP001-4.075 „Защита на околната среда в рибарската територия, с цел запазване на тяхната привлекателност, обновяване и развитие на крайбрежните рибарски селища и съхранение и развитие на природното и културно наследство“ от Стратегията за ВОМР на МИРГ „Високи Западни Родопи: Батак - Девин - Доспат“ (Приложение № 3 от настоящата заповед).

 [Условията за кандидатстване, Условията за изпълнение на одобрените проекти и приложенията към тях по процедурата](http://www.eufunds.bg/images/eu_funds/PMDR/5.4.zip) да бъдат публикувани за обща информация на Единния информационен портал за управлението на Европейските структурни и инвестиционни фондове - [https://www.eufunds.bg/](http://www.eufunds.bg), на интернет страницата на МИРГ „Високи Западни Родопи: Батак - Девин - Доспат“ - <http://www.flag-rhodope.bg/> и в Информационната система за управление и наблюдение на средствата от Европейските структурни и инвестиционни фондове (ИСУН 2020), заедно с обявата за процедура чрез подбор на проектни предложения.

Контрол по изпълнение на настоящата заповед възлагам на г-н Стоян Котов – директор на дирекция „Морско дело и рибарство“.

Заповедта да се сведе до знанието на съответните длъжностни лица за сведение и изпълнение.

Заповедта подлежи на оспорване пред Административен съд София – град в 14- дневен срок от публикуването й.

**ДОЦ. Д-Р ЯНКО ИВАНОВ**

*Заместник - министър и*

*Ръководител на УО на ПМДР 2014-2020 г.*